
Sideprojekti kooskõlastamine riigitee nr 77 maaüksuse piires ja tee kaitsevööndis
Olete esitanud Transpordiametile kooskõlastamiseks projekti „TORMIRANNA DETAILPLANEERINGU ALA TEHNOVÕRKUDE PROJEKTEERIMINE“ töö nr 22455  muudatuse mille esialgne versioon oli Transpordiametis kooskõlastamata. Käesolevaks hetkeks on tööd lõpetatud. Tööde teostamise käigus muudeti side liitumise lahendust, millest Transpordiametit ei teavitatud.

Transpordiamet taunib sellist seadust ning asjaõiguslepingut eiravat käitumist töövõtja poolt, kuid arvestades, et väljaehitatud lahendus ei kujuta endast ohtu riigiteede püsivusele ega kasutamisele, sh. arenguvajadustele, ei pea me antud juhul trassi ümberpaigutamist vajalikuks. 

Riigitee nr 77 Kuressaare-Sääre tee km 10,19 (21801 Kuressaare-Mändjala kergliiklustee km 7,39 ) sidetrassi paigaldus olemasolevast Corle OÜ trassist kuni uue DP alani.

Võttes aluseks ehitusseadustiku (EhS) § 99 lg 3, kooskõlastame Hepta Group Energy OÜ töö nr 22455 „TORMIRANNA DETAILPLANEERINGU ALA TEHNOVÕRKUDE PROJEKTEERIMINE“ muudatuse.

Projekti realiseerimisel tuleb arvestada järgneva informatsiooni ja nõuetega:
1. Tehnovõrgu omanikul tuleb sõlmida Transpordiametiga leping riigitee maaüksusele kasutusõiguse saamiseks. Kasutusõiguse ala kohta luua ruumikuju Maakatastri piiratud asjaõiguste infosüsteemi (PARI) kaudu aadressil https://pari.kataster.ee ning esitada taotluses ruumikuju tunnus PARI ID number koos aktiivse jagamislingiga. Taotlus tuleb esitada Transpordiametile aadressil (maantee@transpordiamet.ee). Lepingu taotluse vorm asub www.transpordiamet.ee – Teehoid ja liikluskorraldus – Tee-ehituse juhendid – Riigimaade kasutus – tehnovõrgud – Riigivara kasutamiseks andmise ja isikliku kasutusõiguse seadmise taotlus (tehnovõrgud ja rajatised). Sõlmitud leping on aluseks liiklusvälise tegevuse loa väljastamiseks.  

Kooskõlastus kehtib 2 aastat väljaandmise kuupäevast.

(allkirjastatud digitaalselt)
Gunnar Mägi

